Aquest text parla sobre el tema Matemàtiques?
Una caixa de guants o caixa seca és un contenidor segellat que forma part de l'equipament de laboratori. Està dissenyada per permetre una manipulació d'objectes quan es desitja que estiguin aïllats de l'exterior, bé per evitar fugues del seu contingut o perquè la mescla de gasos és substancialment diferent de la present en l'atmosfera terrestre. En els laterals de la caixa hi ha uns guants disposats de tal manera que l'usuari pot posar les seves mans i braços dins dels guants i realitzar tasques dins de la caixa sense trencar l'aïllament. Part o la totalitat de la caixa és normalment transparent per permetre a l'usuari veure el que està sent manipulat. Hi ha dos tipus de caixes de manipulació: una permet a l'operador treballar amb substàncies perilloses, com ara materials radioactius o agents de malalties infeccioses, i l'altre tipus permet la manipulació de substàncies que han d'estar contingudes dins d'una atmosfera inert, estèril, seca, lliure de pols o amb una puresa molt alta, com per exemple, nitrogen o argó (el gas argó N-52 utilitzat en algunes d'aquestes instal·lacions té una puresa del 99,9992%). També és possible utilitzar una caixa amb guants per a la manipulació d'elements en una cambra de buit.
No.